PATVIRTINTA

Marijampolės vaikų lopšelio-darželio „Pasaka“

direktoriaus 2023 m. kovo 30 d.

įsakymu Nr. V-104

**RESPUBLIKINIO IKIMOKYKLINIO IR PRIEŠMOKYKLINIO UGDYMO ĮSTAIGŲ KŪRYBINIO VIRTUALAUS PROJEKTO „ŠYPSOSI SVEIKI DANTUKAI“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio ugdymo įstaigų kūrybinio virtualaus projekto (toliau – Projektas) ,,Šypsosi sveiki dantukai“ nuostatai reglamentuoja projekto tikslą ir uždavinius, reikalavimus dalyviams, projekto organizavimo tvarką, baigiamąsias nuostatas.
2. Projekto organizatoriai – Marijampolės vaikų lopšelio-darželio ,,Pasaka“ ikimokyklinio ugdymo mokytojos Audronė Radauskienė ir Agnė Sinkevičienė.
3. Projektą koordinuoja – direktorės pavaduotoja ugdymui Gita Orinienė.
4. Projekto trukmė: 2023 m. balandžio 7 d. – 2023 m. balandžio 14 d.
5. Parodos nuostatai skelbiami Marijampolės vaikų lopšelio-darželio ,,Pasaka‘‘ internetinėje svetainėje [www.marpasaka.lt](http://www.marpasaka.lt), socialinio tinklo „Facebook“ grupėje [https://www.facebook.com/groups/ AUKLETOJA.AUKLETOJAI](https://www.facebook.com/groups/%20AUKLETOJA.AUKLETOJAI) (idėjos, darbeliai, pamokėlių planai).

**II SKYRIUS**

**PROJEKTO TIKSLAS IR UŽDAVINIAI**

1. **Tikslas** – bendradarbiaujant su Lietuvos ikimokyklinėmis įstaigomis, gilinti vaikų žinias apie dantukus, ugdyti vaiko įprotį rūpintis savo dantukais, burnos higiena.
2. **Uždaviniai:**

7.1. Skatinti ikimokyklinio amžiaus vaikus domėtis sveika mityba, aptarti, kokie maisto produktai stiprina dantukus;

7.2. Aptarti, kaip saldumynai kenkia dantukams;

7.3. Kalbėtis su vaikais apie tai, kaip svarbu tinkamai valyti dantukus, išbandyti praktiškai

7.4. Aptarti, kada, kodėl ir kaip būtina dantuką gydyti;

7.5. Skatinti ikimokyklinio amžiaus vaikų kūrybinę saviraišką, lavinti vaizduotę, pasitelkiant įvairius kūrybinės raiškos būdus, kuriant darbelius.

**III SKYRIUS**

**PROJEKTO DALYVIAI**

1. Projekto dalyviai – respublikos ikimokyklinio ir priešmokyklinio ugdymo įstaigų ugdytiniai, mokytojai.

**IV SKYRIUS**

**PROJEKTO ORGANIZAVIMO TVARKA**

1. Ikimokyklinio ir priešmokyklinio ugdymo mokytojai praveda vaikams trumpus pokalbius apie dantukus, jų priežiūrą, aptaria, kokie produktai padeda dantukams būti stipriems ir sveikiems, kokie produktai dantukams kenkia, akcentuodami dantukų priežiūros svarbą sveikatai.
2. Vaikai, kartu su grupių mokytojais įsitraukia į kūrybinį procesą – pasirinkta technika kuria darbelius apie sveikus dantukus, jų priežiūrą.
3. Kūrybinis darbelis gali būti bendras arba individualus.
4. Kūrybinių darbų nuotraukas kelti į Facebook grupę ,,Šypsosi sveiki dantukai“ nuo balandžio 7 iki balandžio 14 d.
5. Kūrybinių darbų nuotraukos turi būti JPG formatu (kokybiškos ir raiškios). Nuotraukose neturi matytis vaikų veidai. Darbų skaičius neribojamas.
6. Nuotraukas dalyviai įkelia patys. Įkeldami nuotrauką, nurodykite miestą, įstaigos pavadinimą, mokytojo, vaiko vardą ir pavardę (grupės pavadinimą, jei darbas bendras).

**V SKYRIUS**

**BAIGIAMOSIOS NUOSTATOS**

1. Pasibaigus Parodos terminui, dalyviams Facebook grupėje ,,Šypsosi sveiki dantukai‘‘ bus įkeltas Marijampolės vaikų lopšelio-darželio ,,Pasaka‘‘ padėkos raštas ir Marijampolės Meilės Lukšienės švietimo centro pažyma apie dalyvavimą parodoje.
2. Dalyvavimas Projekte reiškia dalyvių sutikimą, kad darbai būtų naudojami (nepažeidžiant bendrojo duomenų apsaugos reglamento nuostatų) organizatorių internetinėje svetainėje ir socialinio tinklo Facebook grupėje „Šypsosi sveiki dantukai“.
3. Informacija teikiama el. paštu: [parodaparoda1@gmail.com](mailto:parodaparoda1@gmail.com)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_